# data[].attributes.attachment_link.title
Līvānos demonstrē filmu, kurā par daudzu mūsdienu problēmu cēloni tiek saukta globalizācija

# data[].attributes.attachment_link.description
Līvānos demonstrē filmu, kurā par daudzu mūsdienu problēmu cēloni tiek saukta globalizācija

# data[].attributes.body
Globalizācijai ir gan pozitīva, gan negatīva ietekme uz katru no mums, individuālā, uzņēmuma, valsts un globālā līmenī. Skaidrojot globalizācijas nozīmi, nenoliedzami iezīmējas tās pozitīvie aspekti, kā brīva cilvēku, kapitāla, preču un informācijas kustība, lielāka preču un pakalpojumu izvēle un pieejamākas cenas patērētājam, plašākas darba iespējas, ārvalstu kapitāla pieplūdums attīstības valstīs, uzlabotas starpvalstu un starpkultūru attiecības, u.c. Savukārt, kā galvenie negatīvie procesa faktori tiek minēti – lielo starptautisko uzņēmumu ietekmes palielināšanās, turīgāko iedzīvotāju arvien pieaugošā bagātība, vienlaikus ar nabadzības pieaugumu pasaulē, netaisna ienākumu un patēriņa apjoma sadale starp dažādiem sabiedrības slāņiem, cilvēktiesību pārkāpumi un citas sociālas nevienlīdzības lēta darbaspēka pieejamības dēļ, straujāka postošo slimību izplatīšanās, kultūru sajaukšanās un tautu identitātes zudums, u.c.

# data[].attributes.body
Globalizācija ir:

ekonomisks process, kas ļauj katram no mums iegādāties un izmantot ārvalstīs ražotas preces un pakalpojumus ātrāk un lētāk kā jebkad iepriekš.

sociāls process, kas ļauj mums jebkurā laikā sazināties ar draugiem, biznesa partneriem un citiem cilvēkiem, kuri atrodas visdažādākajās vietās pasaulē.

ģeogrāfisks un politisks process, kas praktiski nojauc barjeras un robežas preču, pakalpojumu, cilvēku un kapitāla plūsmām, iedrošina ceļot un pārvietoties, kā arī palīdz iepazīt un pieņemt dažādas kultūras un to pārstāvjus.

# data[].attributes.attachment_link.readable_text
Diskutēja Latvijas Bankas Starptautisko attiecību un komunikācijas pārvaldes galvenā ekonomiste Ieva Skrīvere, Swedbank Latvija galvenais ekonomists, Swedbank grupas galvenā ekonomista vietnieks Mārtiņš Kazāks, Valsts prezidents laikā no 2007. līdz 2011. gadam Valdis Zatlers, viens no SIA Pure Chocolate un SIA Purified īpašniekiem un padomes loceklis Pēteris Žimants. Sarunu vadīja Latvijas Bankas Starptautisko attiecību un komunikācijas pārvaldes padomnieks Andris Strazds.

Globālā spēles laukuma vērtējumu šajā formātā pērn sākām ar Ķīnu - kā vietu, kurp pārvietojas pasaules ekonomikas gravitācijas centrs. Šoreiz skaidrojām šādus aktuālus jautājumus:

vai ASV darbos ierobežo starptautisko tirdzniecību, kas, pēc prezidenta Trampa vārdiem, esot amerikāņu darba vietu zagļi (kaut ekonomisti "vainīgos" saredz tehnoloģiju attīstībā un ražošanas procesu automatizācijā);

vai reģionu saimnieciska nesadarbošanās nāktu par sliktu arī atvērtajai, no eksporta/importa atkarīgajai Latvijas tautsaimniecībai.

Secinājumi īsumā

Pretēji medijos valdošajai noskaņai par Trampa Ameriku, nav tā, ka viss radikāli mainījies uz sliktu. Lietas turpina notikt, lai arī politiski dīvaināk, turklāt Latvijai "Trampa laiku bilance", tā teikt, pagaidām ir pozitīva. Tas šķietami paradoksāli, bet ASV ekonomiskā cikla ietekme lielāka, nekā kāds negatīvs atsitiens no ASV politikas.

ASV tautsaimniecība aug spēcīgi (ja IKP būs +2.5%, tas daudz, un Eiropa, pastarpināti - Latvija, ir ieguvēja eksportā!), īsu papildu veicinājumu tam dos Trampa pirmā paveiktā reforma nodokļos. Starptautiskā tirdzniecība nav apsīkusi (vai necietīs turpmākās reformās - tam vēl jāseko!).

Baltijai Trampa prezidentūras laikā NATO drošības garantijas reāli audzētas, visstiprākās līdz šim. Kamēr Ukrainas austrumos ieildzis konflikts, tas iedrošina citās Krievijas pierobežas valstīs investējušos, ļāvis ieguldījumu bilancei nekristies. (Un kur tad vēl Porziņģis, kas, kā smejies, palīdz Latviju amerikāņa apziņā likt pareizā kartes stūrī.)

Jomās, kur Tramps, orientējoties uz ASV, atbilstoši vēlēšanu lozungam "America first!/Amerikai priekšroka!", atsakās no globāla līdera lomas, vieta tukša nepaliek - to pārņem partneri, konkurenti. Piemēram, sasilstošās planētas saglābšanu uzņemas pētnieki, uzņēmēji ASV, tikmēr starptautiskās tirdzniecības un globalizācijas līdera lomu uzņemas Ķīna.

Latvija veiksmīgi sapurinājusies un pielāgojas, t.sk. kopā ar pārējo Eiropu atbrīvojamies no "brīvbiļetnieka" psiholoģijas - uzņemamies savu daļu aizsardzības izdevumu. Apjēdzam, cik svarīgi atrast zāles pret populisma vienkāršoto risinājumu vilinājumu jebkurā lielākā krīzē.

Arī Latvijas uzņēmēji izmanās eksportēt uz ASV - vai tur Obama, vai Tramps, mikrolīmenī noteicošie izrādās citi faktori (vai atrasts labs starpnieks, ieguldīts stratēģijas izvēlē - dibināt savu uzņēmumu vai pārdot ar citu zīmolu u.tml.). Tiesa, Latvijas eksports uz ASV vērts tikai ap 200 miljoniem eiro, kas 2% no kopējā eksporta. Tas divreiz mazāk nekā Lietuvai un Igaunijai - tātad ir iespējas, kas izmantojamas. Riski? ASV akciju tirgu novērtējums tuvu līmeņiem, pie kuriem iespējams kritiens, krīze ar plašākām atskaņām.

Tas, ka ASV ekonomikas cikls augšupejā un līdz ar to arī pasaules tautsaimniecību visdrīzāk gaida pāris gadi labas izaugsmes, nozīmē - Eiropai aizvējš un labvēlīgs ekonomisks fons reformu veikšanai, kas ir agrāk atlikti mājas darbi. Latvijai, kurai veras politisku iespēju logs pēc vēlēšanām, joprojām jāvairās no vidēju ienākumu slazda un darāmais zināms: pārveides izglītībā, veselības aprūpē un reģionu pārvaldīšanā (sadrumstalotība pāri par 100 administratīvās vienībās divu miljonu valstī neļauj pārvaldei būt efektīvai). Dažām tradicionāli neitrālām Skandināvijas valstīm laba reize apsvērt iestāju NATO.

Ekspertu sarunas "Kā D. Trampa prezidentūra ietekmē Eiropu? Par tvītu plašākas atbildes" materiāli (pilns ieraksts, video kopsavilkums, prezentācijas, fotogrāfijas) atrodami šeit.

P.S. Un atliek cerēt, ka lecīgi saasināto kodolhuligānismu Ziemeļkorejā ārstēs ar saprātīgiem - politiskiem līdzekļiem (ja līdzšinējā vēsture ko māca...).

# data[].attributes.attachment_link.title
Latvija un pasaules ekonomiskās norises | Naudas skola

# data[].attributes.attachment_link.description
Diskutēja Latvijas Bankas Starptautisko attiecību un komunikācijas pārvaldes galvenā ekonomiste Ieva Skrīvere, Swedbank Latvija galvenais ekonomists, Swedbank grupas galvenā ekonomista vietnieks Mārtiņš Kazāks, Valsts prezidents laikā no 2007. līdz 2011. gadam Valdis Zatlers, viens no SIA Pure Chocolate un SIA Purified īpašniekiem un padomes loceklis Pēteris Žimants.

# data[].attributes.attachment_link.description
Globalizācija Globalizācijas ietekme Latvijā Arī Latvijas valsts ir neatdalāma norietošos globalizācijas procesos,it īpaši tas sāka izpausties pēc Latvijas iestāšanās ES,mūsu valsts tik atvērta visām globalizācijas jomām(ekonomikā,kultūrā,politikā u.c.) Vissvarīgākās un smagākās sekas ko Latvija izjūt globalizācijas ietekmē ir saistītas ar iespējām brīvi ceļot(migrācija),tas ir radījis nopietnus draudus Latvijas kā valsts pastāvēšanā ilgtermiņā.